**ОБРАЗЛОЖЕЊЕ**

Одредбама члана 54. став 1. Статута Компаније „Дунав осигурање“ а.д.о. („Службени лист Компаније“, број 16/12, 40/15, 51/15, 09/16 и 21/16) дефинисано је да Надзорни одбор има девет чланова укључујући и председника, од којих су најмање три независна, у складу са законом.

Скупштина Компаније „Дунав осигурање“ а.д.о. је на Редовној седници одржаној 27. априла 2016. године донела одлуку о избору седам чланова Надзорног одбора.

У складу са чланом 57. Статута Компаније „Дунав осигурање“ а.д.о. („Службени лист Компаније“, број 16/12, 40/15, 51/15, 09/16 и 21/16), Влада Републике Србије, у својству овлашћеног предлагача, предложила је Скупштини Компаније, у циљу употпуњавања новог сазива Надзорног одбора, за чланове Надзорног одбора, Марију Бијелић и Милоша Адамовића, Закључком 24 Број: 119-5319/2016 од 13. јуна 2016. године.

С обзиром на наведено, предлаже се Скупштини Компаније да утврди Предлог одлуке о именовању два члана Надзорног одбора Компаније, и то Марије Бијелић и Милоша Адамовића, и да након тога Предлог одлуке достави Народној банци Србије, ради добијања претходне сагласности за обављање функције члана Надзорног одбора Компаније „Дунав осигурање“ а.д.о. Београд.

**ДИРЕКТОР ФУНКЦИЈЕ**

**ЗА ПРАВНЕ ПОСЛОВЕ**

**Снежана Маринковић Јекић,с.р.**